Aldrei hafa fleiri sótt í sundlaugarnar
Endurbætur með nýju útisvæði með heitum pottum og endurgerð búningsklefa er meginskýring á mikilli fjölgun gesta í Vesturbæjarlaug á síðasta ári. Rétt um 273 þúsund gestir fóru í sund í Vesturbænum í fyrra en tæplega 237 þúsund árið á undan, 2013. Þetta er fjölgun um 36 þúsund manns, eða í kringum 13%
"Betri aðstaða útskýrir margt. Einnig höfum við hér á bæ verið svo heppin að ná tengingu við alþjóðlega listviðburði eins og RIFF og Iceland Airwaves. Það hefur ratað í fjölmiðla og sú kynning skilar sér," segir Hafliði Halldórsson, forstöðumaður í Vesturbæ.
Hátt skor í janúar og febrúar
Fjölgun sundlaugargesta nær ekki einvörðungu til Vesturbæjarins, fólki sem sækir t.d. Breiðholtslaug og Sundhöll Reykjavíkur við Barónsstíg fjölgaði lítillega í fyrra frá árinu áður. Yfir lengri tíma kemur Laugardalslaugin mjög sterk inn. Gestir þar voru árið 2008 604.855 en voru 784.470 árið 2012. Aukningin er 23%. Árið 2013 fór gestafjöldinn niður í 637.708 meðal annars vegna rasks vegna framkvæmda – auk þess sem talning gesta fór í handaskolum. Fólki fjölgaði svo strax 2014, en þá voru gestir um 704 þúsund. Að hún hafi ekki náð hærra er sagt helgast af leiðinlegri tíð nánast allt sumarið í fyrra.
Hvað Vesturbæjarlaug áhrærir þá voru gestir þar nú í janúar og febrúar í kringum 22 þúsund í hvorum mánuði, borið saman við um 15 þúsund manns á sama tímabili í fyrra. Tölurnar eru því allar upp á við.
Endurbætur með nýju útisvæði með heitum pottum og endurgerð búningsklefa er meginskýring á mikilli fjölgun gesta í Vesturbæjarlaug á síðasta ári.
Rétt um 273 þúsund gestir fóru í sund í Vesturbænum í fyrra en tæplega 237 þúsund árið á undan, 2013.
Þetta er fjölgun um 36 þúsund manns, eða í kringum 13%
Fjölgun sundlaugargesta nær ekki einvörðungu til Vesturbæjarins, fólki sem sækir t.d. Breiðholtslaug og Sundhöll Reykjavíkur við Barónsstíg fjölgaði lítillega í fyrra frá árinu áður.